open-index/open-wikipedia-markdown huggingface dataset:
Թրեր քարի մեջ (հուշարձան)

**Թրեր քարի մեջ** (), Նորվեգիայի Ռուգլան շրջանի Ստավանգեր քաղաքի մոտ, Հաֆրսֆյորդի Մոլեբուխտի արևելյան կողմում կանգնեցված հուշարձան։

Հուշարձանը կառուցվել է 872 թվականին տեղի ունեցած Հաֆրսֆյորդի ճակատամարտի պատվին, որի արդյունքում Հարալդ I Գեղավարսը դարձել է Նորվեգիայի առաջին թագավորը և ինչը հանդիսանում է Նորվեգիայի հետագա ազգային միավորման խորհրդանիշը։ Հուշարձանը բացվել է 1983 թվականին Նորվեգիայի թագավոր ՕլաՖ V-ը։

Հուշահամալիրը ստեղծել է քանդակագործ Ֆրից Ռյոեդը։ Այն բաղկացած է երեք հսկայական թերից, որոնք ասես խրված լինեն ժայռոտ բլրի մեջ։ Թագերով զարդարված երեք թրերը խորհրդանշում են Նորվեգիայի երեք հիմնական շրջանները՝ հյուսիս, հարավ-արևելք և հարավ-արևմուտք։ Մեկ թուրը, որ ավելի մեծ է քան մյուսները՝ խորհրդանշում է Հարալդ I Գեղավարսի թուրը։

Բացի Հաֆրսֆյորդի ճակատամարտը հիշատակելուց, հուշարձանը նաև խաղաղության խորհրդանիշ է։ Վիկինգները  խաղաղ ժամանակ թրերը գետին խրելու սովորույթ են ունեցել, ինչն էլ հիշեցնում է հուշարձանի դիզայնը։ Հուշարձանը Նորվեգիայի ամենակարևոր խորհրդանիշներից մեկն է, ամեն տարի հունիսին նրա տակ անցկացվում են միջոցառումներ վիկինգների պատմությունն ուսումնասիրությամբ խանդավառված անձանց համար։

Թրերի մոտ, ժայռի մեջ փորագրված հուշատախտակը նորվեգերենով տեղեկացնում է հուշարձանի նշանակության ու խորհրդանիշների, հեղինակի և թագավորի կողմից դրա բացման մասին։

Սուլայից Ստավանգեր ձգվող արահետը տանում է դեպի հուշարձան, Սուլայի օդանավակայանից 11 կմ և Ստավանգերի կենտրոնից 6 կմ հեռավորության վրա։ Այսօր այս տարածքը Ստավանգերի բնակիչների համար ամենահայտնի հանգստի վայրերից մեկն է։

## Գրականություն
* Véronique Mignot-Bari, Stavanger und seine Umgebung, Trolls of Norway 2008, ISBN 978-82-92868-08-9, Seite 56
ձախից|մինի|272x272փքս

## Ծանոթագրություններ

Կատեգորիա:1980-ականների ճարտարապետություն
Կատեգորիա:1983 հիմնադրումներ
Կատեգորիա:1983 քանդակներ
Կատեգորիա:Բրոնզե արձաններ
Կատեգորիա:Նորվեգիայի մշակույթ
Կատեգորիա:Նորվեգիայի պատմություն
Կատեգորիա:Նորվեգիայի տեսարժան վայրեր
Լա Վիխաներա

thumb|250px|Դիմակահանդեսային երթ. Կենտրոնում Սպիտակ պարուհի է, կողքերին սարամակոսներն են
**Լա Վիխաներա** (), Կանտաբրիայում ձմեռային տոնակատարությունը, որը նախկինում տեղի էր ունենում Իգունիայի, Տորենսոյի, Տրասմիերայի, Կամպոյի և Պոլասիոնեսայի հովիտներում, բայց այսօր պահպանվել է միայն Սիլիո քաղաքում (Մոլեդո), շնորհիվ la Vijanera-ի ընկերների ասոցիացիայի (Asociación de Amigos de la Vijanera), որը վերականգնեց ամենամյա դիմակահանդեսի ավանդույթները 1982 թվականին՝ Ֆրանկոյի բռնապետության ժամանակ դրա արգելքից գրեթե 30 տարի անց։ Իսպանիայի ազգային զբոսաշրջային հետաքրքրություն ներկայացնող տոն է (Fiesta de interes turistico)։

## Ծագում
Այսօր կան մի քանի վարկածներ, որոնք բացատրում են տոնի ծագումն ու անունը։ Դրանցից մեկի համաձայն՝ Լա Վիխաներայի տոնակատարության ավանդույթը կապված է կելտերի ձմեռային արևադարձի հետ։ Մյուս կողմից, Լա Վիխաներան կարող է ծագել Հին հռոմեական Kalendae Ianuarii տոնակատարությունից՝ ի պատիվ դռների, մուտքերի և ելքերի երկդիմի Աստծո՝ Յանուսի։

## Տոնի նկարագրություն
thumb|250px|Լա Վիխաներայի արջը, տոնի կենտրոնական դեմքը
Լա Վիխաներան անցկացվում է Նոր տարուց հետո առաջին կիրակի օրը։ Կառնավալին մասնակցող Սիլիոյի և շրջակայքի բնակիչները հագնվում են տարբեր բանահյուսական կերպարների դիմակահանդեսային տարազներով, որոնց պատկերները կազմում են մոտ 75, որոնց թվում կենտրոնական տեղ են գրավում սարրամակոսները (zarramacos), որոնք ղեկավարում են կառնավալային երթը։ Այս կերպարը պատկերող մասնակիցները կրում են ոչխարի կաշի և գլխին կրում են երկար կոնաձև գլխարկներ։ Նրանց դեմքերը ներկված են սև գույնով, իսկ հագուստի վրա ամրացված են 6-ից 10 զանգ, որոնց զանգը վանում է չարը։

Տոնի առաջին մասը դիմակահանդեսային երթ է, որը շարժվում է դեպի Կենտրոնական Սիլիո հրապարակ։ Այն բաղկացած է այնպիսի դրվագներից, ինչպիսիք են արջի գրավումը (Captura del Oso, հիմնական կերպարները՝ վարպետը և արջը), սահմանի պաշտպանությունը (Defenca de la Raya, հիմնական կերպարները՝ սորրամակոս և Սև պարող), դիմակահանդեսային երթը դեպի հրապարակ (Parados en el Recorrido; հիմնական կերպարները՝ տոնի բոլոր մասնակիցները)։

Երկրորդ մասը տեղի է ունենում Plaza Silio-ում և բաղկացած է դրվագներից.բանաստեղծությունների ընթերցումներ, որոնք հատուկ պատրաստված են կառնավալի համար (Las Coplas), Ամանորի խորհրդանշական ծնունդը (Preñá), արջի զավեշտական սպանությունը (La muerte del oso), որը ներկայացնում է չարի նկատմամբ հաղթանակը։ Այս ծիսակատարությամբ կանտաբրացիները փորձեցին պաշտպանել անասուններին գալիք տարում, քշել չար ոգիներին և ստանալ մահացած նախնիների աջակցությունը։

## Ծանոթագրություններ

## Արտաքին հղումներ
* 
* 

Կատեգորիա:Դիմակահանդեսներ
Կատեգորիա:Իսպանիա
Կատեգորիա:Իսպանիայի մշակույթ
Կատեգորիա:Ձմեռային տոներ
Սպանության սենյակ

«**Սպանության սենյակ**» (), ամերիկյան սև հումորային կատակերգական թրիլեր ֆիլմ, որի ռեժիսորը Նիկոլ Փաոնն է, սցենարիստը Ջոնաթան Ջեյքոբսոնը, իսկ գլխավոր դերերում են Ումա Թուրմանը, Ջո Մանգանելոն, Մայա Հոուքը, Դեբի Մեյզարը, Դրի Հեմինգուեյը և Սեմյուել Լ. Ջեքսոնը։

ԱՄՆ-ում ֆիլմը թողարկվել է սեպտեմբերի 28-ին՝ Shout! Studios ընկերությունում։

## Սյուժե
Արվեստի աշխարհը հանդիպում է հանցագործ աշխարհին, երբ փողերի լվացման սխեման պատահաբար մարդասպանին վերածում է մեկ գիշերվա ավանգարդային սենսացիայի։

## Դերերում
* Ումա Թուրման՝ Պատրիսիա
* Ջո Մանգանելո՝ Ռեգի
* Սեմյուել Լ. Ջեքսոն՝ Գորդոն
* Մայա Հոուք՝ Գրեյս
* Դեբի Մեյզար՝ Կիմոնո
* Դրի Հեմինգուեյ՝ Անիկա
* Քենդի Բաքլի՝ Միսիս Գալվինսոն
* Լարի Փայն՝ բժիշկ Գալվինսոն
* Ջենիֆեր Քիմ՝ Մեյ Լի
* Մայք Դոյլ՝ Ռաֆայել Պրոնտո
* Մեթյու Մահեր՝ Նեյթ
* Մարիաննա Ռենդոն՝ Նիկոլ
* Լիվ Մորգան՝ Էմմա
* Թոմ Պեչինկա՝ Անտոն
* Ալեքսանդր Սոկովիկով՝ Ռոման Ռաշնիկով
* Էմի Քեմ՝ Լեսլի

## Արտադրություն
Ումա Թուրմանի և Սեմյուել Ջեքսոնի գլխավոր դերերում հանդես եկող ֆիլմի մասին հայտարարվել է 2022 թվականի ապրիլին, սցենարի հեղինակն է Ջոնաթան Ջեյքոբսոնը, իսկ ռեժիսորը՝ Նիկոլ Պաոն։ 2022 թվականի ապրիլին հայտարարվել է, որ Ջո Մանգանելոն միացել է դերասանական կազմին։ 2022 թվականի մայիսին հայտնի է դարձել, որ դերասանական կազմին միացել է նաև Դրի Հեմինգուեյը։ Նույն ամսին հայտնի է դարձել, որ ռեալիթի հեռուստաաստղ Լիա Մաքսվինին կունենա իր կինոդեբյուտը, իսկ ավելի ուշ հայտարարվել է, որ Մայա Հոուքը առաջին անգամ աշխատելու է մոր՝ Թուրմանի հետ։ 2022 թվականի հունիսին հայտարարվել է, որ դերասանական կազմին միացել է WWE ըմբիշ Լիվ Մորգանը։

Նկարահանումները սկսվել են Նյու Յորքում և Նյու Ջերսիում 2022 թվականի սկզբին։ Տեղեկություն է հաղորդվել, որ նկարահանումներ տեղի են ունեցել Հոբոկենի Քոլոնի Ֆիլդում որպես համատեղ աշխատանքային տարածք՝ արվեստի պատկերասրահի հետ, որն օգտագործվում էր որպես նկարահանման հիմնական վայր։ Կահույքը հեռացվել է և հատակից մինչև առաստաղ հարթ վահանակներ են տեղադրվել՝ «սպիտակ տուփ» արվեստի պատկերասրահը վերստեղծելու համար։ Ջերսի Սիթիի Նովադո պատկերասրահը օգտագործվել է որպես ֆիլմի երկրորդական արվեստի պատկերասրահ։ Նկարահանումները պետք է ավարտվեին 2022 թվականի հունիսին, սակայն եղանակային խնդիրների պատճառով հետաձգվել են և 2022 թվականի հոկտեմբերին տեղափոխվել Լավալետ, Նյու Ջերսի։

## Ցուցադարություն
2023 թվականի հուլիսին Shout! Studios-ը ձեռք է բերել ֆիլմի Հյուսիսային Ամերիկայում տարածման իրավունքները։ Այն թողարկվել է ԱՄՆ-ում 2023 թվականի սեպտեմբերի 28-ին։

## Արձագանք
Rotten Tomatoes կայքում ֆիլմի վարկանիշը կազմել է 62%, միջինը 10-ից 6,2 գնահատականով։ Metacritic կայքը ֆիլմին տվել է 60 գնահատականը 100-ից՝ հիմնված վեց գրախոսականների վրա՝ նշելով «խառը միջին» ակնարկներ։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Անգլերեն ֆիլմեր
Կատեգորիա:Թրիլեր ֆիլմեր
Կատեգորիա:Կինոկատակերգություններ
Կատեգորիա:Նյու Ջերսիում նկարահանված ֆիլմեր
Դեզավորում

**Դեզավորում**, բարդոցավորում, պահպանման նպատակով սորուն կամ հակավորած խոտի (ծղոտի) դարսումը կլորավուն  գագաթներով, զուգահեռանիստաձև (դեզեր) կամ գմբեթաձև (բարդոցներ) կույտերով։

## Կիրառություն
Բարդոցավորում են լավ չորացված, 15–17%-ից ոչ ավելի խոնավությամբ խոտը։ Բարդոցը կամ դեզը պատրաստում են այնպիսի  չափերով, որդրանց առավել արագ փչացող  մակերևույթը և հիմքի մակերեսը զանգվածի համեմատ լինեն նվազագույնը։ Հվ. չոր շրջանների համար խորհուրդ է տրվում դնել 4,5–5 մ լայնության, 5–6 մ բարձր-յան, իսկ լեռնային շրջանների համար՝ 4–5 մ լայնության, 8 մ-ից ոչ  ավելի բարձրության դեզեր։ Բարդոցները դնում  են 4–5 մ տրամագծով և 6 մ բարձրությամբ։ Կերի  կորուստները նվազեցնելու նպատակով դեզերն ու բարդոցները դնում են կենդանիների ձմեռման վայրերի մոտ՝ պինդ հարթակների կամ չոր ճյուղերից, խարամից են նյութերից պատրաստված հատուկ հիմքերի վրա։ Մակերևութի ջրերով և մթնոլորտային  տեղումներով ողողվելուց պահպանելու նպատակով դեզերի (բարդոցների) շուրջը փորում են 25–30սմ խորության առուներ։ Հակահրդեհային ապահովության համար դրանք դնում են միմյանցից  30–40 մ, ջեռուցվող շինություններից՝ 100 մ   հեռավորության վրա։

Կատեգորիա:Գյուղատնտեսություն
Դեզինվազիա

**Դեզինվազիա** ( ֆրանսերեն des – զերծ և  լատիներեն invasio – հարձակում), արտաքին միջավայրում կենդանիների ինվազիոն հիվանդությունների հարուցիչների (հելմինթների ձվերի, կոկցիդների օնցիստների են) ոչնչացում։

## Նկարագրություն
Գործնականում անասնաբուժության մեջ զուգակցվում է վարակազերծման (դեզինֆեկցիա)  հետ, իսկ ընթացիկ Դեզինվազիա իրականացնում են  կենդանիների հերթական ճիճվաթափությունից  (դեհելմինթացում) 3–5 օրանց։ Շինությունների  Դեզինվազիա կատարում են բոլոր կենդանիների առողջացումից կամ բոլոր հիվանդ կենդանիներին շինությունից դուրսբերելուց հետո։ 

## Կրրառություն քիմիայի բնագավառում
Շինությունների և առկասարքավորումների Դեզինվազիա կատարում են քիմիմիական տարբեր միջոցներով  (հանգած կրի, նատրիումի հիդրօքսիդի 5%-անոց լուծույթի միջոցով), ֆիզիկայում (այրում, եռացում են) և մեխանիկայում (թափոնների մեխանիկական մաքրում և վարակազերծում) եղանակներով։

Կատեգորիա:Գյուղատնտեսություն
Սյուզան Քոլինզ

**Սյուզան Քոլինզ** (, ), ամերիկացի քաղաքական գործիչ, Մեն նահանգից ԱՄՆ սենատոր, Հանրապետական կուսակցության անդամ։

## Կենսագրություն
Ավարտել է Սենտ Լոուրենս համալսարանը և մինչև 1987 թվականը սկսել է աշխատել սենատոր Ուիլյամ Քոենի համար։ 1994 թվականին նա կորցրել է Մենի նահանգապետի ընտրարշավը։ 1996 թվականին սենատոր Քոենը հրաժարական է տվել՝ հետագայում ստանալով ԱՄՆ պաշտպանության նախարարի պաշտոնը, և Քոլինզը ընտրվել է ԱՄՆ Սենատ։ Վերընտրվել է 2002 և 2008 թվականներին։

2016 թվականին ԱՄՆ փոխնախագահի ընտրություններում ստացել է մեկ ձայն անհուսալի ընտրիչից։

Նշվել է «Support of Science Award»-ից CSSP (2019 թվական)։

### Աշխատանք ԱՄՆ Սենատում
Սյուզան Քոլինզը պաշտոնը ստանձնելուց հետո ոչ մի անգամ բաց չի թողել Սենատի քվեարկությունը։ 2015 թվականին նա մասնակցել է 6000-րդ անընդմեջ Սենատի քվեարկությանը, իսկ 2019 թվականին՝ 7000-րդ անընդմեջ քվեարկությանը։

Քոլինզը չափավոր հանրապետական լինելու համբավ է ունեցել։ 2013 թվականին նա Սենատում իր հանրապետական գործընկերներից բոլորից հաճախ քվեարկել է նախագահ Բարաք Օբամայի քաղաքականությանը համապատասխան։ 2016 թվականին Քոլինզը հրապարակավ հայտարարել է 2016 թվականի ընտրություններում Դոնալդ Թրամփին սատարելուց հրաժարվելու մասին, իսկ քվեաթերթիկում գրել է ԱՄՆ Ներկայացուցիչների պալատի խոսնակ Փոլ Ռայանի անունը։ 2017 թվականին Լուգարի կենտրոնը Քոլինզին բնութագրել է որպես ԱՄՆ 115-րդ Կոնգրեսում միջկուսակցական համագործակցության առավել հակված սենատոր։ Նա դարձել է հանրապետական սենատորներից միակը, որը դեմ է քվեարկել նախագահ Թրամփի կողմից առաջադրված Սքոթ Պրուիտի, Էնդրյու Ուիլերի (երկուսն էլ առաջադրվել են շրջակա միջավայրի պահպանության գործակալության Ադմինիստրատորի պաշտոնում) և Էմի Քոնի Բարեթի (առաջադրվել է ԱՄՆ Գերագույն դատարանում)։ Քոլինզը չի աջակցել Թրամփի առաջին իմպիչմենտին, բայց քվեարկել է նրան պաշտոնանկ անելու օգտին՝ երկրորդ իմպիչմենտի կայացումից հետո։

2021 թվականի մարտին Քոլինզը դարձել է միակ հանրապետական սենատորը, որը կողմ է քվեարկել Խավիեր Բեսերայի թեկնածությանը (առաջադրվել է նախագահ Ջո Բայդենի կողմից ԱՄՆ առողջապահության նախարարի պաշտոնում)։ Մի քանի շաբաթ առաջ Բայդենը հետ էր կանչել Նիրա Տանդենի առաջադրումը վարչական-բյուջետային վարչության տնօրենի պաշտոնում նրա խնդրանքով այն բանից հետո, երբ Քոլինզը, Միթ Ռոմնին և պահպանողական դեմոկրատ Ջո Մենչինը հայտարարել են, որ իրենք դեմ կքվեարկեն նրա հաստատմանը Թանդենի նախորդ հայտարարությունների պատճառով։

## Ծանոթագրություններ

## Արտաքին հղումներ
* Официальный сайт сенатора США Сьюзан Коллинз
* Официальная биография
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:20-րդ դարի կին քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացիներ եվրոպական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Մեն
Կատեգորիա:Քրիստոնյաներ
Երկու օր

**«Երկու օր»** (), ռուսական կատակերգական մելոդրամա, որի ռեժիսորն է Ավդոտյա Սմիռնովան։ Ֆիլմը թողարկվել է Ռուսաստանում 2011 թվականի սեպտեմբերի 8-ին։

## Սյուժե
Մոսկվայից բարձրաստիճան պաշտոնյա Պյոտր Սերգեևիչ Դրոզդովը (Ֆյոդոր Բոնդարչուկ) այցելում է ռուս գրականության կիսամոռացված դասականի մարզային թանգարան նահանգապետի խնդրանքով, ով ցանկանում էր տիրանալ թանգարանին պատկանող հողերը և կառուցել նոր նստավայր։ Սկզբում Դրոզդովը կողմնակից էր այդ որոշմանը, բայց գրականագետ Մարիա Իլինիչնայի (Քսենյա Ռապոպորտ) հետ ծանոթանալուց հետո, ով աշխատում էր թանգարանում որպես փոխտնօրեն, փոխում է իր հայացքները ոչ միայն այդ խնդրի, այլև իր կյանքի շուրջ ընդհանրապես։

## Դերերում
* Ֆյոդոր Բոնդարչուկ - *Պյոտր Սերգեևիչ Դրոզդով, փոխնախարար, հետագայում՝ շրջանի նահանգապետ*
* Քսենիա Ռապոպորտ - *Մարիա Իլյինիչնա*
* Եվգենի Մուրավիչ - *Վլադիմիր Նիկոլաևիչ Իլյին, թանգարանի տնօրեն*
* Իրինա Ռոզանովա - *Լարիսա Պետրովնա*
* Գենադի Սմիռնով - *Վիկտոր*
* Կոնստանտին Շելեստուն - *Արկադի*
* Մարիա Սեմյոնովա - *Կատյա*
* Անդրեյ Սմիռնով - *նախարար*
* Օլգա Դիխովիչնայա - *Լիդա*
* Սերգեյ Ումանով - *Խարկևիչ*
* Բորիս Կամորզին - *Սերգեյ Իվանովիչ Բեգլեցով, նահանգապետ*
* Յուրի Պրոնին - *գլխավոր ինժեներ*
* Աննա Միխալկովա - *[[Կամեո]]*

## Սաունդրեքթ
Ֆիլմում օգտագործված է Միուշայի հեղինակած Windy Song երաժշտական ​​կոմպոզիցիան։ Ֆիլմի սկզբում հնչում է ռուս կոմպոզիտոր Պյոտր Կլիմովի երաժշտությունը։ Եզրափակիչում հնչում է «Սուպերտանգո» երգը Մեգապոլիս խմբի կատարմամբ, երաժշտությունը՝ Օլեգ Նեստերովի, Միխայիլ Գաբոլաևի, Մաքսիմ Լեոնովի, տեքստը՝ Ալեքսանդր Բարաշի, Օլեգ Նեստերովի։

## Մրցանակ
* Մրցանակ «Պատուհան դեպի Եվրոպա» փառատոնում 2011 թվականին
** Մրցանակ «Золотая ладья» («Վիբորգ հաշիվ» մրցույթում)
* «Ոսկե արծիվ» մրցանակի 5 անվանակարգ՝ լավագույն ֆիլմ, լավագույն դերասան (Ֆյոդոր Բոնդարչուկ, հաղթանակ), լավագույն դերասանուհի (Քսենիա Ռապոպորտ, հաղթանակ), երկրորդ պլանի լավագույն դերասանուհի (Իրինա Ռոզանովա) և լավագույն օպերատորական աշխատանք (Մաքսիմ Օսադչի)։

## Ծանոթագրություններ

## Արտաքին հղումներ
* «Երկու օր» ֆիլմի պաշտոնական կայք
* «Два дня» на сайте «Энциклопедия отечественного кино»

Կատեգորիա:2010-ականների ռուսերեն ֆիլմեր
Կատեգորիա:2011 ֆիլմեր
Կատեգորիա:Ռուսական դրամա ֆիլմեր
Չուկն ու Գեկը։ Մեծ արկած

«**Չուկն ուԳեկը։ Մեծ արկած**», ռուսական գեղարվեստական ֆիլմ՝ նկարահանված ռեժիսոր Ալեքսանդր Կոտի կողմից, Արկադի Գայդարի «Չուկն ու Գեկը» պատմվածքի հիման վրա։ Ֆիլմի գլխավոր հերոսների ծնողներին մարմնավորել են Վլադիմիր Վդովիչենկովն ու Յուլիա Սնիգիրը։ Ֆիլմը թողարկվել է 2022 թվականի դեկտեմբերի 22-ին։

## Սյուժե
Երկու ընկերասեր, բայց շատ չարաճճի եղբայրներ Չուկն ու Գեկը ապրում են իրենց սիրող մոր հետ Մոսկվայում և կարոտում են իրենց հորը, ով աշխատում է հեռավոր հյուսիսում։ Որպեսզի ընտանիքով միասին նշեն գալիք Նոր տարին, մայրն ու երեխաները հետաքրքիր ճամփորդության են մեկնում առեղծվածային Կապույտ լեռներ։ Այժմ նրանց սպասում է նրանց կյանքի ամենամեծ արկածը, քանի որ Ամանորի տոներին հնարավոր է ցանկացած, նույնիսկ ամենազարմանալի հրաշքը։

Սյուժեի մի մասը Տիմուր Գայդարի կնոջ և Պավել Բաժովայի աղջիկ Արիադնա Պավլովնա Բաժոնայի մանկության հին ճենապակյա տիկնիկի պատմությունն է կազմում։ Ֆիլմում հայտնվում է Պղնձե լեռան տիրուհին Բաժովի համանուն հեքիաթից (սյուժեի այս զարգացումն առաջարկել է Արսեն Գոտլիբը)։

## Դերերում
* Անդրեյ Անդրեև - *Չուկ*
* Յուրի Ստեպանով - *Հեք*
* Վլադիմիր Վդովիչենկով - *հայրիկ*
* Յուլիա Սնիգիր - *մայրիկ*
* Ալեքսանդր Սամոյլենկո - *կառապան*
* Անատոլի Պոպով - *պահակ*
* Իգոր Պիսմեննի - *հարևան*
* Նատալյա Կոլյակովա - *հարևան*
* Տիմոֆեյ Տրիբունցև - *հրամանատար*
* Միլենա Սոֆրոնովա - *Պղնձե լեռան տիրուհի*
* Ռոման Մադյանով ՝ *համերգից ուշացած հանդիսատես*
* Վենիամին Սմեխով - *տեքստ հեղինակից*

## Արտադրություն և պրեմիերա
Ֆիլմի արտադրությունը սկսվել է 2019 թվականի դեկտեմբերին։ Ստեղծողները աշխատել են համակարգչային գրաֆիկայի մշակման և Պերմի երկրամասի պահպանվող տարածքներում կենդանիների (արջերի, գայլերի, ձիերի և այլն) հետ նկարահանումների նախապատրաստման վրա։ Նկարահանումն ինքնին շատ դժվար էր եղանակային էքստրեմալ պայմանների պատճառով և տեղի ունեցավ 2021 թվականին Գուբախա քաղաքի շրջակայքում (Պերմից 250 կմ հեռավորության վրա), «Մոսֆիլմի» գտնվելու վայրում և տաղավարներում։ Պրեմիերան կայացել է 2022 թվականի դեկտեմբերի 22-ին։

2022 թվականի օգոստոսի վերջին հայտնվեց ֆիլմի թիզերային թրեյլերը։

Սկզբում հոր դերը ծրագրվում էր խաղալ Եվգենի Ցիգանովը, այս մասին ռեժիսորը պատմում է հարցազրույցում։

## Ծանոթագրություններ

Կատեգորիա:2020-ականների ռուսերեն ֆիլմեր
Կատեգորիա:2022 ֆիլմեր
Կատեգորիա:Ալեքսանդր Կոտտի ֆիլմեր
Կատեգորիա:Ռուսական ընտանեկան ֆիլմեր
«Մադբաունդ» ագարակ

**«Մադբաունդ» ագարակ»** (), ամերիկյան պատմական դրամատիկ ֆիլմ, որի ռեժիսորը Դի Ռիսն է, այն հիմնված է Հիլարի Ջորդանի «Մադբաունս» վեպի վրա։ Ֆիլմի պրեմիերան կայացել է Սանդենս կինոփառատոնում՝ 2017 թվականի հունվարի 21-ին։ Այն սահմանափակ կինոթատրոնային թողարկում է ունեցել 2017 թվականի նոյեմբերի 17-ին։

## Սյուժե
Ֆիլմը պատմում է մի ընտանիքի մասին, որը 1946 թվականին տեղափոխվում է Մեմֆիսից հեռավոր բամբակի ֆերմա՝ Միսիսիպիի դելտայի արվարձանում և փորձում է հաղթահարել բազմաթիվ խնդիրներ, այդ թվում՝ ռասիզմը և Երկրորդ համաշխարհային պատերազմից հետո հարազատի վերադարձը, որը շատ դժվար կերպով է հարմարվում տանը։

## Դերերում
* Քերի Մալիգան - *Լաուրա Մակալան*
* Գարեթ Հեդլունդ - *Ջեյմի Մակալան*
* Ջեյսոն Քլարկ - *Հենրի Մակալան*
* Ջեյսոն Միտչել - *Ռոնսել Ջեքսոն*
* Մերի Ջեյ Բլայջ - *Ֆլորենս Ջեքսոն*
* Ջոնաթան Բենքս - *Պապի Մակալան*
* Ռոբ Մորգան - *Հեփ Ջեքսոն*
* Քելվին Հարիսոն կրտսեր - *Վիկս*
* Կլաուդիո Լանիադոն *դոկտոր Պերլմանի* դերում
* Քենեդի Դերոզին - *Լիլի Մեյ Ջեքսոն*

## Քննադատություն
Ֆիլմը արժանացել է կինոքննադատների գնահատանքին։ Rotten Tomatoes կայքում ֆիլմն ունի 97% վարկանիշ՝ հիմնված 197 գրախոսականների վրա, միջին գնահատականը կազմել է 8,4/10: Metacritic կայքում ֆիլմն ունի 85 միավոր 100-ից՝ հիմնված քննադատների 43 գրախոսականների վրա, ինչը համապատասխանում է «համընդհանուր ճանաչման» կարգավիճակին։

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք

;Գրախոսություններ
* 
* 
* 
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Դրամա ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Միսսիսիպիում
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Նոր Օռլեանում նկարահանված ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:2017 դրամա ֆիլմեր
Կատեգորիա:Ֆիլմեր ռասիզմի մասին
Be Honest (երգ)

«**Be Honest**», բրիտանացի երգչուհի Ջորջա Սմիթի երգը։ Այն պարունակում է հյուր վոկալ նիգերիացի երգչուհի Բուրնա Բոյից և թողարկվել է որպես սինգլ FAMM Records-ի և The Orchard-ի միջոցով 2019 թվականի օգոստոսի 16-ին։ Երգը գրել են Սմիթը, Բուրնա Բոյը և Միրաա Մեյը, իսկ արտադրվել է Cadenza-ի, IzyBeats-ի և Kyle Stemberger-ի կողմից։ Երգը նմուշ է Յուն Թորիի «Ռաստար»-ի կողմից։ Առևտրային առումով այն զբաղեցրել է 8-րդ տեղը Մեծ Բրիտանիայի սինգլների հիթում՝ դառնալով Սմիթի առաջին, իսկ Բուրնա Բոյի երկրորդ թոփ 10 հիթը։

## Նախապատմություն
«Be Honest»-ը գրվել է Սմիթի կողմից՝ Բուրնա Բոյի և Միրաա Մեյի հետ միասին։ Սմիթը ոգեշնչվել է ամերիկյան ռեփեր Մեգան Թի Ստալիոնի կողմից հորինված Hot Girl Summer արտահայտությունից։ Ի սկզբանե Սմիթը ծրագրում էր երգը նվիրել մեկ այլ երգչուհու, բայց որոշեց պահպանել այն իր նախկինում մռայլ դիսկոգրաֆիայի հակապատկեր տեմպի պատճառով։ Երգի պրոդյուսերներն են Իզին և Կադենզան, ովքեր նախկինում թողարկել են Սմիթի 2016 թվականի «Where Did I Go?» երգը՝ նրա դեբյուտային ալբոմից։  Երգում հնչում է հյուր վոկալ նիգերիացի երգչուհի Բուրնա Բոյից՝ դարձնելով այն դուետի երկրորդ համագործակցությունը Բուրնա Բոյի՝ *African Giant* (2018) ալբոմի «Gum Body» երգից հետո։  Երգը որպես սինգլ թողարկվել է հոսքային և թվային հարթակներում՝ FAMM Records-ի միջոցով 2019 թվականի օգոստոսի 16-ին։

## Ընդունելություն
Գրելով *Complex-ի* համար՝ Ջեյմս Քիթը «Be Honest»-ը նկարագրել է որպես «Լավատես, ամառային զբոսանք»՝ մեկնաբանելով, որ «նրանց (Սմիթի և Բուրնա Բոյի) միահյուսված վոկալների համակցված ջերմությունը և Izy-ի արտադրության նուրբ բախումը... չէր կարող ավելի կատարյալ լինել ամառվա համար»։

«Be Honest»- ի թողարկումից հետո այն իր նորամուտը նշեց տասնութերորդ հորիզոնականում բրիտանական սինգլների հիթ-շքերթում, դառնալով նրա առաջին սոլո թոփ 20-ը Միացյալ Թագավորությունում։ Հիթ-շքերթներում կայուն վերելքից հետո երգը բարձրացել է ութերորդ հորիզոնական՝ դառնալով Սմիթի լավագույն երգերի առաջին տասնյակը։

## Տեսահոլովակ
Երգի ուղեկցող տեսահոլովակը թողարկվել է երգի թողարկման հետ համատեղ (օգոստոսի 16-ին), իսկ ռեժիսորը Էմբեր Գրեյս Ջոնսոնն է։ Տեսանյութը հետևում է Սմիթին Լոնդոնում տաք ալիքի ժամանակ և ներառում է ուշ գիշերային լողալու կամ մոտոցիկլետով փողոցով սլանալու տեսարաններ։ Ջորջան ցանկանում էր ստեղծել ֆիլմ, որը կմարմնավորեր ամառային ոգին, ասվում է տեսահոլովակի ռեժիսորի հայտարարության մեջ։ «Մենք ուզում էինք աշխարհին հրավիրել ներս, զգալ Ջորջայի այլ կողմը` ազատ և լույսով լի, և որոշ «կրքոտ աղջիկ ամառ» էներգիա։ Երբ գրում էի Բրուքլինում գտնվող իմ AC-ով լցված բնակարանում, ես մտածում էի, թե ինչպես քաղաքում ամառների նման հանգիստ ոչինչ չկա։ Դուք հայտնվել եք բետոնե բարձրահարկերի, շոգ զառանցանքից քրտնած մեր ժամանակավոր հրշեջ հիդրանտ լողափերի միջև։ Այնուամենայնիվ, չնայած այս ամենին, կա վարակիչ օդ, որը հեղեղում է քաղաքը, և քո երևակայությունը դառնում է անսահման»։

## Չարթեր

### Շաբաթական չարթեր

### Տարեվերջյան չարթեր

## Հավաստագրեր

## Թողարկման պատմություն

## Ծանոթագրություններ

## Արտաքին Հղումներ
*

Կատեգորիա:2019 երգեր
Կատեգորիա:2019 սինգլներ
Օլեգ Զագորոդնի

**Օլեգ Սերգեևիչ Զագորոդնի** (, ), թատրոնի և կինոյի ուկրաինացի դերասան։ Գոգոլ կենտրոնի առաջատար դերասան։

## Կենսագրություն
Ծնվել է 1987 թվականի հոկտեմբերի 27-ին Կիևում։

2005 թվականին ընդունվել է Կիևի Ի.Կ. Կարպենկո-Կարիի անվան թատրոնի, կինոյի և հեռուստատեսության ազգային համալսարանի Միխայիլ Ռեզնիկովիչի կուրս, որն ավարտել է 2010 թվականին։

2010 թվականից Լեսյա Ուկրաինկայի անվան ազգային ակադեմիական դրամատիկական թատրոնի դերասան։

2015 թվականին հրավիրվել է Մոսկվայի «Գոգոլ կենտրոն» թատերական կենտրոնի կազմ։

2010 թվականից նկարահանվում է նաև ֆիլմերում։ Իր առաջնախաղն ունեցել է «Չարքեր» և «1942» ֆիլմերում։

2021 թվականին էկրան է բարձրացել էստոնացի ռեժիսոր Պեետեր Ռեբանի «Փյունիկ» ֆիլմը, որի գլխավոր դերերից մեկում հանդես է գալիս Զագորոդնին։ Ֆիլմի գործողությունները ծավալվում են 1970-ական թվականներին՝ Սառը պատերազմի ակտիվ ժամանակաշրջանում։ Այն պատմում է ԽՍՀՄ ռազմաօդային ուժերի լեյտենանտ Ռոման Մատվեևի (Օլեգ Զագորոդնի) և շարքային Սերգեյ Սերեբրեննիկովի (Թոմ Փրայոր) սիրային հարաբերությունների մասին։ Ֆիլմը ցուցադրվել է Մոսկվայի 43-րդ միջազգային կինոփառատոնի ժամանակ՝ «Ռուսական հետք» ծրագրի շրջանակներում։ Ռուսական լրատվամիջոցներում ֆիլմը տարբեր քննարկումների ու բանավեճերի պատճառ է դարձել։

## Ֆիլմագրություն

## Ծանոթագրություններ

## Արտաքին հղումներ
* Օլեգ Զագորոդնին Internet Movie Database (IMDb)֊ում

Կատեգորիա:21-րդ դարի դերասաններ
Կատեգորիա:Ուկրաինացի դերասաններ
Կատեգորիա:Ռուսաստանի հեռուստատեսության դերասաններ
ԽՍՀՄ շախմատի առաջնություն 1975

**ԽՍՀՄ շախմատի առաջնություն**, 1975 թվականի Խորհրդային Միության շախմատի առաջնությունը ԽՍՀՄ շախմատի 43-րդ առաջնությունն է եղել, անցկացվել է 1975 թվականի նոյեմբերի 28-ից դեկտեմբերի 22-ը Երևանում։ Աշխարհի նախկին չեմպիոն Տիգրան Պետրոսյանը նվաճել է իր չորրորդ տիտղոսը։ Ընտրական մրցաշարերը տեղի են ունեցել Չելյաբինսկում և Քիշնևում։

## Մրցաշարային աղյուսակ

## Ծանոթագրություններ

## Արտաքին հղումներ
* 43rd USSR Championship, Yerevan, 1975

Կատեգորիա:Շախմատային մրցաշարեր
Ֆրանչեսկո Դուրանտե

**Ֆրանչեսկո Դուրանտե** (, ), իտալացի կոմպոզիտոր։

## Կենսագրություն
Ծնվել է 1684 թվականի մարտի 31-ին, Նեապոլի մերձակայքում գտնվող Ֆրատամաջորե քաղաքում։ Երաժշտություն է սովորել իր հորեղբոր՝ Անջելո Դուրանտեի մոտ, որը եղել է Նեապոլի Սան Օնոֆրիոյի կոնսերվատորիայի ռեկտորը, ապա Ն.Ֆագոյի, Մ.Մարկետտիի և Ա.Սկարլատիի մոտ։

1710 թվականից դասավանդել է Սան Օնոֆրիոյի կոնսերվատորիայում, 1728-1738 թվականներին եղել է Դեյ պովերի դի Ջեզու Քրիստո կոնսերվատորիայի, իսկ 1728-1738 թվականներին՝ Սանտա Մարիա դի Լորետո կոնսերվատորիայի տնօրենը։

Նրա աշակերտների թվում են Ջովաննի Բատիստա Պերգոլեզին, Նիկոլո Պիչինին, Անտոնիո Սակինին, Ֆեդելե Ֆենարոլին, Էջիդիո Դունին, Տոմազո Տրաետտան, Պետրո Գուլիելմին, Ջովանի Պաիզիելլոն, Պաիզիելլո, Վինչենցո Չամպին։ 1745 թվականին նա դարձել է Սան Օնոֆրիո կոնսերվատորիայի տնօրեն և ղեկավարել է այն մինչև մահ։ Ամուսնացած է եղել երեք անգամ։ Մահացել է 1755 թվականի օգոստոսի 13-ին Նեապոլում։

## Աշխատություններ
Դյուրանտեն եղել է նեապոլիտանական դպրոցի առաջատար ներկայացուցիչներից մեկը։ Նրա ստեղծագործություններում խառնված են մեղեդային արտահայտչականությունն ու բազմաձայնությունը։ Դուրանտեն գրել է հիմնականում եկեղեցական երաժշտություն և չի կազմել բեմական ստեղծագործություններ։

Դուրանտեի ստեղծագործություններից են 50 մոտետ, 13 մեսսա, կանտատ, 16 սաղմոս, շարականներ, 3 օրատորիա, անտիֆոն։ Նրա լավագույն ստեղծագործություններն են ճանաչվել «Երեմիայի Լամենտացիաները» և «Պաղեստինի ոճով Պատարագը»։ Նրա կամերային ստեղծագործություններից են 12 մադրիգալ, 6 սոնատ կլավեսինի համար, կոնցերտներ ջութակի համար։ Գրել է նաև դուետներ ձայնի համար, (Ամբողջությամբ հրատարակվել է ԽՍՀՄ-ում 1931 թվականին), դրամատիկ կատակ «Աստվածային ողորմության հրաշքները, որոնք ուղղված են փառավոր Ս.Անտոնի Պադուացու հոտին», որը բեմադրվել է 1705 թվականին Նեապոլի հրապարակներից մեկում։

## Ծանոթագրություններ

## Արտաքին հղումներ

Կատեգորիա:Իտալացի կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Դասական կոմպոզիտորներ
Կատեգորիա:Երաժշտական մանկավարժներ
Ռասմուս Հոյլուն

**Ռասմուս Վինտեր Հոյլուն** (,  ) դանիացի ֆուտբոլիստ, անգլիական «Մանչեսթեր Յունայթեդ» ակումբի և Դանիայի հավաքականի հարձակվող։

## Ակումբային կարիերա
Ռասմուսը ֆուտբոլ սկսել է խաղալ «B-93» թիմում։ «Բրյոնդբիի» և «Հոլբեկի» ակադեմիաներում մեկ տարի մնալուց հետո տեղափոխվել է «Կոպենհագենի» ակադեմիա։ Ակումբի անդամ է։ 2020/2021 մրցաշրջանից՝ առաջին թիմի խաղացող։ 2020 թվականի հոկտեմբերի 25-ին Դանիայի առաջնությունում նա իր առաջնախաղն է նշել «Օրխուսի» դեմ խաղում, որտեղ նա 90-րդ րոպեին Յոնաս Վինդի փոխարեն դուրս է եկել խաղադաշտ։ 2020 թվականի դեկտեմբերի 18-ին ակումբի հետ նոր պայմանագիր է կնքել մինչև 2023 թվականի դեկտեմբերը։ Այդ մրցաշրջանում նա ունեցել է չորս հանդիպում։

2022 թվականի օգոստոսի 27-ին 17 միլիոն եվրոյով տեղափոխվել է իտալական «Ատալանտա» ակումբ։ 2022/23 մրցաշրջանում նա 32 խաղում դարձել է 10 գոլի հեղինակ։

2023 թվականի օգոստոսի 5-ին նա դարձել է անգլիական «Մանչեսթեր Յունայթեդ» ակումբի խաղացող և ներկայացվել է «Օլդ Թրաֆորդում» «Լենսի» դեմ ընկերական խաղից առաջ։ Տրանսֆերի արժեքը կազմել է 64 միլիոն Ֆունտ ստերլինգ, ևս 8 մլն ֆունտ տրամադրվել է բոնուսների տեսքով։ 2023 թվականի սեպտեմբերի 3-ին առաջնախաղն է նշել «Յունայթեդի» կազմում «Արսենալի» դեմ խաղում, 67-րդ րոպեին փոխարինման դուրս գալով։ 2022 թվականի սեպտեմբերի 20-ին իր առաջին գոլն է խփել ակումբի կազմում Չեպիոնների Լիգայում «Բավարիայի» դեմ խաղում։ 2023 թվականի հոկտեմբերի 3-ին նա դուբլի հեղինակ դարձավ «Գալաթասարայի» դեմ խաղում։ 2023 թվականի դեկտեմբերի 26-ին նա խփել է իր առաջին գոլը Պրեմիեր-Լիգայում «Աստոն Վիլլայի» դեմ խաղում։

## Կարիերան հավաքականում
Նա հանդես է եկել Դանիայի մինչև 16, մինչև 17, մինչև 19 և մինչև 21 տարեկանների հավաքականներում։

2022 թվականի սեպտեմբերին նա իր առաջնախաղն է նշել Դանիայի գլխավոր հավաքականի կազմում, խաղալով ՈՒԵՖԱ ազգերի լիգայում Խորվաթիայի և Ֆրանսիայի հավաքականների դեմ։ Չի ընդգրկվել Դանիայի հավաքականի հայտացուցակում՝ Կատարում կայանալիք 2022 թվականի աշխարհի առաջնության համար։ 2023 թվականի մարտի 23-ին Դանիայի հավաքականի կազմում իր երրորդ խաղում (և առաջինը մեկնարկային կազմում), նա հեթ-տրիկի հեղինակ դարձավ Ֆինլանդիայի դեմ Եվրո-2024-ի ընտրական խաղում (3:1)։ Մարտի 26-ին Հոյլունն առաջին խաղակեսում դուբլի հեղինակ դարձավ Ղազախստանի հավաքականի դեմ խաղում, սակայն դանիացիները սենսացիոն կերպով կորցրեցին իրենց 2 գնդակի առավելությունը և պարտվեցին արտագնա խաղում (2:3)։

## Ընտանիքը
Ֆուտբոլիստի հայրը Անդերսն է՝ նույնպես նախկին ֆուտբոլիստ։ Կրտսեր եղբայրներ Էմիլն ու Օսկարը խաղում են Կոպենհագենի երիտասարդական թիմում։

## Կատարողական վիճակագրություն
*Տվյալները ներկայացված են 2023 թվականի դեկտեմբերի 26-ի դրությամբ*

## Ծանոթագրություններ

## Արտաքին հղումներ
* Профиль футболиста на официальном сайте ФК «Манчестер Юнайтед»

Կատեգորիա:Ատալանտայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Էթան Մբապպե

**Էթան Մբապպե Լոթթեն** (, ), ֆրանսիացի ֆուտբոլիստ, «Պարի Սեն-Ժերմեն» ակումբի կիսապաշտպան։

## Ակումբային կարիերա
Էթան Մբապպեն ֆրանսիական «Բոնդի» ակումբի դաստիարակն է, որին միացել է 2015 թվականին։ 2017 թվականի օգոստոսին նա տեղափոխվեց «Պարի Սեն-Ժերմեն», որտեղ սկսել է խաղալ երիտասարդական թիմում։ 2021 թվականի հունիսին Մբապպեն ակումբի հետ երեք տարվա պայմանագիր է կնքել։ 2022 թվականի դեկտեմբերին Էթանը միացավ ակումբի հիմնական թիմին, որի կազմում իր առաջին խաղը խաղացել է ընկերական հանդիպման շրջանակներում «Փարիզի» դեմ։ Միաժամանակ նա շարունակել է հանդես գալ ՊՍԺ-ի երիտասարդական թիմում։

2023 թվականի ամռանը նոր մրցաշրջանի մեկնարկից առաջ Էթան Մբապեն ակումբի հետ մեկնել է նախամրցաշրջանային շրջագայության։ 2023 թվականի սեպտեմբերի 15-ին նա առաջին անգամ ընդգրկվել է «Պարի Սեն-Ժերմենի» հայտացուցակում՝ Լիգա 1-ի «Նիցցայի» դեմ խաղում։ 2023 թվականի դեկտեմբերի 20-ին Էթանն իր առաջնախաղը նշեց ակումբի կազմում «Մեցի» դեմ խաղում՝ փոխարինելով Մանուել Ուգարտեին երկրորդ խաղակեսում ավելացված 2-րդ րոպեին.

## Ընտանիք
Էթանի ավագ եղբայր Կիլիանը պրոֆեսիոնալ ֆուտբոլիստ է, Ֆրանսիայի հավաքականի խաղացող, 2018 թվականի աշխարհի առաջնության հաղթող և 2022 թվականի աշխարհի առաջնության արծաթե մեդալակիր։

## Ծանոթագրություններ

Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մարկ Կուկուրելյա

**Մարկ Կուկուրելյա\**  **Սասետա** (, ), իսպանացի ֆուտբոլիստ, «Չելսի» ակումբի և Իսպանիայի հավաքականի պաշտպան։ Տոկիոյի 2020 թվականի Օլիմպիական խաղերի արծաթե և 2024 թվականի Ֆուտբոլի Եվրոպայի առաջնության ոսկե մեդալակիր։

## Ակումբային կարիերա
Մարկը դաստիարակվել է «Էսպանյոլի» համակարգում մինչև 2012 թվականը, որից հետո միացել է «Բարսելոնայի» հայտնի «Լա Մասիա**»** ակադեմիային։  Այնտեղ նա խաղացել է մինչև 2017 թվականը։ 2016/17 մրցաշրջանում Մարկն իր առաջնախաղը նշել է ակումբի երկրորդ թիմում՝ Բարսելոնա Բ-ի կազմում։  Ընդհանուր առմամբ, իր առաջին մրցաշրջանում նա անցկացրել է տասնմեկ խաղ։ 2017/18 մրցաշրջանում Մարկը սկսել է ներգրավվել առաջին թիմի մարզումներին և հանդիպումներին։ Նա ընդգրկվել է ակումբի հայտացուցակում՝ 2017/18 թվականների Չեմպիոնների լիգայի համար։ Նրա առաջնախաղը «Բարսելոնայի» կազմում կայացել է 2017 թվականի հոկտեմբերի 24-ին՝ «Ռեալ Մուրսիայի» դեմ Իսպանիայի Գավաթի խաղում, որտեղ Մարկը 83-րդ րոպեին փոխարինել է Լյուկա Դինին։

2018/19 մրցաշրջանը նա սկսել է Էյբարում, որի կազմում անցկացրել է 31 հանդիպում և դարձել մեկ գոլի հեղինակ։

## Միջազգային կարիերա
Մարկը պատանեկան մակարդակով ներկայացրել է Իսպանիան։ Իսպանիայի մինչև 17 տարեկանների պատանեկան հավաքականի կազմում նա մասնակցել է 2015 թվականի Եվրոպայի պատանեկան առաջնությանը։ Ամբողջ մրցաշարի ընթացքում Մարկն իր թիմի հիմնական ձախ պաշտպանն էր։ Ավստրիայի իր հասակակիցների հետ առաջին տուրի խաղում Մարկը դեղին քարտ ստացավ։ Իսպանիան դուրս եկավ այդ մրցաշարի քառորդ եզրափակիչ։

## Ձեռքբերումներ
### Ակումբային
**«Բարսելոնա Բ»**
* Սեգունդա Բ-ի հաղթող 2016/17

## Ծանոթագրություններ

## Արտաքին հղումներ
* Профиль на сайте «Хетафе» 

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանացի օլիմպիական մեդալակիրներ
Կատեգորիա:Ֆուտբոլի Եվրոպայի չեմպիոններ
Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի օլիմպիական մարզիկներ
Խցանում Չինական ազգային 110-րդ մայրուղում

**Խցանում Չինական ազգային 110-րդ մայրուղում** սկսվել է 2010 թվականի օգոստոսի 14-ին,  Չինաստանի ազգային 110-րդ մայրուղում (G110) և Պեկին-Տիբեթ արագընթաց մայրուղում (G6), Հեբեյում և Ներքին Մոնղոլիայում։  Խցանման մեջ էին հազարավոր տրանսպորտային միջոցներ։ Շատ վարորդներ կարողացել են իրենց տրանսպորտային միջոցները տեղափոխել օրական ընդամենը 1 կմ (0,6 մղոն), իսկ որոշ վարորդներ հայտնել են, որ հինգ օր շարունակ խցանման մեջ են մնացել։  Որոշ լրատվամիջոցների կողմից այն համարվում է ամենաերկար խցանումներից մեկը։

## Պատճառը
Չինաստանի ազգային մայրուղու 110-ի երթևեկությունը նախորդ մի քանի տարիների ընթացքում ամեն տարի աճել է 40 տոկոսով, ինչը խրոնիկական ծանրաբեռնված է դարձնում մայրուղին։ Միջադեպի պահին երթևեկության ծավալը 60%-ով ավելի է եղել։

Հաղորդվում է, որ խցանման պատճառը եղել է ծանր բեռնատարների երթևեկության աճը, որոնք շարժվում էին Պեկին, ինչպես նաև Ազգային մայրուղու 110-ի սպասարկման աշխատանքները, որոնք սկսվել են հինգ օր անց։ Ճանապարհաշինությունը, որը կրճատեց ճանապարհի թողունակությունը 50%-ով մեծապես նպաստեց խցանմանը և պետք է ավարտվեր մինչև սեպտեմբերի կեսերը։ Ոստիկանությունը հայտնել է, որ վթարները բարդացնում էին խնդիրը։

Խցանման պատճառը նաև ածխի արդյունահանումն էր։ 2009 թվականին արդյունահանվել և փոխադրվել է 602 մլն տոննա ածուխ. ակնկալվում էր, որ 2010 թվականին արտադրությունը կաճեր մինչև 730 միլիոն տոննա։

## Խցանման ազդեցությունը և ավարտը
Մայրուղու մոտակայքում տեղացիները խցանված վարորդներին ուռճացված գներով վաճառում էին տարբեր ապրանքներ՝ ջուր, արագ պատրաստվող արիշտա և ծխախոտ։ Մի շիշ ջուրը սովորաբար արժեր 1 յուան, սակայն մայրուղու վրա այն վաճառվում էր 15 յուանով։ Վարորդները դժգոհում էին նաև, որ լապշայի գինը եռապատկվել էր։ Որոշ վաճառողներ ստեղծել են շարժական խանութներ հեծանիվների վրա։

2010 թվականի օգոստոսի 26-ին խցանումը ավարտվել էր, ըստ տեղեկությունների՝ իշխանությունների ջանքերի շնորհիվ։

## Ծանոթագրություններ

## Արտաքին հղումներ
* China Traffic Jam Vanishes Overnight
* Beijing Embraces Car-Free Day in Traffic Jams | China Digital Times (CDT)
Կատեգորիա:Չինաստանի տրանսպորտ
ԽՍՀՄ շախմատի առաջնություն

**ԽՍՀՄ շախմատի առաջնությունն** անցկացվել է 1920-1991 թվականներին։ 1920 թվականի մրցաշարն անցկացվել է որպես Համառուսական շախմատի օլիմպիադա, սակայն հետագայում այս մրցաշարը ճանաչվել է ԽՍՀՄ առաջին առաջնություն։

## Ժամանակագրական աղյուսակ

## Նշումներ




## Վիճակագրություն
* Միխայիլ Բոտվիննիկը (չհաշված 1941 թվականի խաղային մրցաշարը) և Միխայիլ Տալը վեց անգամ դարձել են ԽՍՀՄ չեմպիոն։
* Չորս անգամ դարձան ԽՍՀՄ չեմպիոն՝ Տիգրան Պետրոսյանը, Վիկտոր Կորչնոյը և Ալեքսանդր Բելյավսկին։
* Երեք անգամ դարձան ԽՍՀՄ չեմպիոն՝ Պաուլ Կերեսը, Լեոնիդ Շտեյնը և Անատոլի Կարպովը (եթե հաշվենք խաղային արդյունքները, ապա նաև Էֆիմ Բոգոլյուբովը, ով արտագաղթից հետո զրկվել է ԽՍՀՄ չեմպիոնի կոչումից և Գրիգորի Լևենֆիշը)

## Գրականություն
* Воронков С. Б. Шедевры и драмы чемпионатов СССР. 1920—1937. — М.: РИПОЛ классик, 2007. — С. 464.

## Ծանոթագրություններ

## Արտաքին հղումներ
* Championships of USSR

Կատեգորիա:Շախմատային մրցաշարեր
Կատեգորիա:20-րդ դարը շախմատում
Կատեգորիա:Սպորտը ԽՍՀՄ-ում
Օսվալդո Արդիլես

**Օսվալդո Սեսար (Օսսի) Արդիլես** (;), արգենտինացի ֆուտբոլիստ և մարզիչ։ Հանդես է եկել կիսապաշտպանի դիրքում։ 1978 թվականի աշխարհի չեմպիոն։

## Կենսագրություն
### Ակումբային կարիերա
Արդիլեսը ծնվել է Արգենտինայի Կորդովա նահանգում։ Մանկության տարիներին Օսվալդոն ֆուտբոլ էր խաղում փողոցներում և եղբոր կողմից ստացավ «պիթոն» (Python) մականունը՝ օձի նման դրիբլինգի հմտությունների պատճառով։ Օսվալդոն շատ փոքր տարիքից սկսել է սովորել «Ինստիտուցիոնալո Կորդովա» ֆուտբոլային դպրոցում։ 1974 թվականին «Էլ Գրաֆիկո» ամսագրի կողմից ճանաչվել է Արգենտինայի լավագույն ֆուտբոլիստ։ Ավելի ուշ, նա հրաժարվել է աստիճանը օրենքի հանուն ուսումնասիրության ֆուտբոլի։

Արդիլեսի տեղափոխությունը «Ուրականից» «Տոտտենհեմ Հոտսպուր» 300,000 ֆունտով այն ժամանակների ամենամեծ գործարքներից մեկն էր։ Որպես մարզիչ աշխատել է 8 երկրներում։

## Ձեռքբերումներ
### Թիմային

#### Որպես խաղացող
* Աշխարհի չեմպիոն՝ 1978։
* Անգլիայի Գավաթակիր՝ 1981, 1982։
* ՈՒԵՖԱ-ի գավաթակիր՝ 1984։

#### Որպես մարզիչ
* Ֆուտբոլային լիգայի առաջին դիվիզիոն մուտք՝ 1990, 1993։
* Ճապոնիայի Գավաթակիր՝ 1996, 1998, 2005։
* Ճապոնիայի Չեմպիոն՝ 2000։

### Անձնական
#### Որպես խաղացող
* Անգլիայի լավագույն ֆուտբոլիստ՝ 1979։
* Ընդգրկվել է անգլիական ֆուտբոլի Փառքի սրահում՝ 2009։

#### Որպես մարզիչ
* Ջեյ լիգայի լավագույն մարզիչ՝ 1998։

## Հետաքրքիր փաստեր
* 1982 թվականի աշխարհի առաջնությունում Արդիլեսը հանդես է եկել 1 համարի մարզաշապիկով։ Այդ ժամանակ Արգենտինայի հավաքականում համարները տրվում էին այբբենական կարգով։ Բացառություն էր արվել միայն Դիեգո Մարադոնայի համար, ով խաղում էր իր սիրելի 10 համարի ներքո։ 2006 թվականին ՖԻՖԱ-ն աշխարհի առաջնություններում 1-ին համարով հանդես գալու թույլտվություն էր տվել միայն դարպասապահներին։
*Ընդհանուր առմամբ, աշխարհի առաջնություններում 1-ին համարի տակ ընդգրկված էին 5 դաշտային խաղացողներ։ Բացի Արդիլեսից, նրանք են չիլիացի Պեդրո Արայան՝ 1966 թվականին, հոլանդացի Ռուդ Գելսը՝ 1974 թվականին, արգենտինացիներ Նորբերտո Ալոնսոն՝ 1978 թվականին և Սերխիո Ալմիրոնը՝ 1986 թվականին։ Այդ ֆուտբոլիստներից միայն Արդիլեսին է հաջողվել աչքի ընկնել գոլով (Արգենտինա-Հունգարիա խաղում)։

## Աղբյուրներ
* Սավին Ա. Վ. խաղացողներ, մարզիչներ, մրցավարներ. տեղեկատու և կենսագրական բառարան։ - մ., 1998: Մ., 2001: Էջ 33.
* «Ֆուտբոլ» հանրագիտարան (խմբ.՝ Կիրա Ռեդնեջա)։ Մ., 2000: Էջ 126։
* Համաշխարհային ֆուտբոլի հանրագիտարան. Հատոր առաջին. Արգենտինա Սանկտ Պետերբուրգ, ԻԿԱՕ «Թայմ աութ». 1994. Էջ 552։

## Ծանոթագրություններ

## Արտաքին հղումներ
* Ардилес на сайте «Футболисты мира» 
* Питон из «Тоттенхэма»
* Шанс Освальда Ардилеса

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Արգենտինացի ֆուտբոլիստներ
Կատեգորիա:Արգենտինացիներ
Կատեգորիա:Բելգրանոյի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի աշխարհի չեմպիոններ
Կոնրադ Հեյեր

**Կոնրադ Հեյեր** (), ամերիկացի ֆերմեր, Հյուսիսային Ամերիկայի անկախության պատերազմի վետերան և երկարակյաց։ Հաճախ համարվում է ամենավաղ ծնված անձը, ով լուսանկարվել է կենդանության օրոք, չնայած հայտնի են մի քանի այլ թեկնածուներ, որոնցից առավել հայտնի է Ջոն Ադամս անունով կոշկակարը։

## Կենսագրություն
Հեյերը ծնվել է Վալդոբորո գյուղում, որն այն ժամանակ հայտնի էր որպես «Բրոդ Բեյ» և Մասաչուսեթս Բեյ նահանգի մաս։ Բնակավայրը կողոպտվել և բնակաթափվել է Վաբանակիների հարձակումների հետևանքով և վերաբնակեցվել Ռեյնլանդից հավաքագրված գերմանացի ներգաղթյալներով։ Այս վերաբնակիչների թվում են եղել Կոնրադ Հեյերի ծնողները։ Կոնրադը ենթադրաբար այդ բնակավայրում ծնված առաջին սպիտակամորթ երեխան է եղել։ Նրա հայրը մահացել է ձմռանը, նախքան նրա ծնվելը։ Նրա մայրը՝ Կատարինան, 1772/1773 թվականներին նորից է  ամուսնացել մի այլ  գերմանացի ներգաղթյալի հետ։ Երիտասարդ տարիներին Հեյերը գերմանական լյութերական եկեղեցու անդամ է եղել։

Անկախության պատերազմի ժամանակ Հեյերը՝  համաձայն 1819 թվականին ներկայացված իր կենսաթոշակի և մի քանի վկաների, կռվել է մայրցամաքային բանակի  25-րդ գնդում։ Նա զինվորագրվել է 1775 թվականի դեկտեմբերին և պատվով զորացրվել մեկ տարի անց՝ 1776 թվականի դեկտեմբերի կեսերին Ֆիշքիլում։ Բանակում որևէ այլ ծառայության մասին պատմական արձանագրություն չկա. Ավելի ուշ պնդումները այն մասին, որ Հեյերը 1776 թվականի դեկտեմբերին մասնակցել է Վաշինգտոնի Դելավերի հայտնի անցմանը  կամ ծառայել բանակում մինչև 1778 թվականը, չեն հաստատվել։

Հեյերն ամուսնացել է Մերի Վեբերի հետ 1776 թվականին, որից ունեցել է տասը երեխա։ Պատերազմից հետո նա վերադարձել է Վալդոբորո, որտեղ ապրել է որպես ֆերմեր մինչև իր մահը՝ 1856 թվականը։ Նրան թաղել են զինվորական պատիվներով։

## Դագերոտիպային դիմանկար
Մոտ 1852 թվականին, 103 տարեկան հասակում, Հեյերը կեցվածք է ընդունել դագերոտիպային դիմանկարի համար։ Նա հաճախ համարվում է ամենավաղ ծնված անձը, ում հայտնի է, որ լուսանկարվել է կենդանության օրոք, չնայած կան մի քանի այլ հավակնորդներ։ Դրանց թվում են Մերի Մունրո Սանդերսոնը (1748 - 1852); Դոկտոր Էզրա Գրինը (1746 - 1847);  Ջոն Ադամս անունով կոշկակարը (1745 - 1849); Ազատագրական պատերազմի վետերան Բալթուս Սթոունը, (ծնվել է 1743-ից 1754 թվականներին), Ջոն Օուենը, որը ծնվել է 1735 կամ 1741 թվականներին և Կեսար անունով մի ստրուկ, որն ըստ իր մարմարե տապանաքարի գրության, ծնվել է 1737 թվականին և մահացել 1852 թվականին, ինչը կնշանակի, որ նա ապրել է 115 տարեկան։

## Նշումներ

## Ծանոթագրություններ

Կատեգորիա:Ամերիկացի երկարակյացներ
Կատեգորիա:18-րդ դարի ծնունդներ
Խորհրդարանական ընտրություններ Ադրբեջանում (1990)

**Խորհրդարանական ընտրություններ Ադրբեջանում** (Ադրբեջանի գերագույն խորհրդի և Ադրբեջանական ԽՍՀ տեղական խորհուրդների ընտրություններ), ընտրություններ, որոնք Ադրբեջանի ներկայիս տարածքում տեղի են ունեցել 1990 թվականի սեպտեմբերի 30-ին և հոկտեմբերի 14-ին (II փուլ)։ Սրանք Ադրբեջանի պատմության առաջին բազմակուսակցական ընտրություններն էին։ Բացի Կոմունիստական կուսակցությունից, ընտրություններին մասնակցում էին նաև Ժողովրդական ճակատ ազգային-ժողովրդավարական կուսակցության ներկայացուցիչները, ինչպես նաև անկախ թեկնածուներ։

## Ընտրությունների առանձնահատկություններ
Ընդհանուր առմամբ ընտրվել է 360 պատգամավոր, ընդ որում 11 մանդատ ավտոմատաբար թափուր մնաց, քանի որ ընտրությունները չէին անցկացվում Լեռնային Ղարաբաղի ինքնավար մարզում։ Այդպիսով, դրանք անց են կացվել 349 միամանդատ ընտրատարածքներում։ Վերջնարդյունքում, 20 պատգամավորական աթոռ թափուր մնաց։

Ադրբեջանում այս ընտրությունները կայացել են արտակարգ դրության ռեժիմի պայմաններում, որը հայտարարվել էր 1990 թվականի հունվարի 20-ին։ Ադրբեջանի ժողովրդական ճակատի խնդրանքով ընտրություններին ժամանած դիտորդները հետ ուղարկվեցին Բաքվից։ Միայն 80 մարդ կարողացավ դուրս գալ օդանավակայանի տարածքից։

## Ընտրությունների արդյունքներ

## Հետաքրքիր փաստեր
Ադրբեջանի ապագա նախագահ Հեյդար Ալիևը այս ընտրությունների արդյունքում հաղթեց Նախիջևանի Ինքնավար Խորհրդային Սոցիալիստական Հանրապետության Ներամի շրջանում։ Դրանից հետո արդեն նա ընտրվեց Նախիջևանի ԻԽՍՀ գերագույն խորհրդի նախագահ։

## Ծանոթագրություններ

Կատեգորիա:Ադրբեջանի խորհրդարանի ընտրություններ
Ռիկո Ռոդրիգես

**Ռիկո Ռոդրիգես** (, հուլիսի 31,1998), ամերիկացի դերասան։ Առավել հայտնի է «Ամերիկյան ընտանիք» հեռուստասերիալում Մենի Դելգադոյի դերով։

## Կենսագրություն
մինի|260x260փքս|Ռիկո Ռոդրիգեսը 2010 թվականին
Ռոդրիգեսը ծնվել է Տեխասի Բրայան քաղաքում մեքսիկական ծագումով ամերիկացիների ընտանիքում։ Նրա հայրը՝ Ռոյ Ռոդրիգեսը, անվադողերի «Rodriguez Tire» խանութի սեփականատեր է, իսկ մայրը՝ Դայան Ռոդրիգեսը, տնային տնտեսուհի է։ Նա ունի երկու ավագ եղբայր՝ Ռոյը և Ռեյը, ինչպես նաև քույր՝ Ռեյնի Ռոդրիգեսը, որը նույնպես դերասանուհի է։ 2005 թվականին մոր և քրոջ հետ տեղափոխվել է Լոս Անջելես՝ դերասանական կարիերա սկսելու համար, իսկ հայրն ու եղբայրները մնացել են Տեխասում։ Լոս Անջելես տեղափոխվելուց հետո սովորել է Օք Պարկ քաղաքի ավագ դպրոցում, որն ավարտել է 2017 թվականին։

## Կարիերա
Դերասանական կարիերան սկսել է 2006 թվականին ութ տարեկան հասակում՝ խաղալով «Los Tamales» կարճամետրաժ ֆիլմում։ Նույն թվականին Ռոդրիգեսը հայտնվել է փոքրիկ Գիլերմոյի դերում «*[[Jimmy Kimmel Live!]]*» թոք-շոուի սկետչերից մեկում։ Դրանից հետո փոքր դերեր է ունեցել «*Epic Movie*», «*Opposite Day»* ֆիլմերում և «''ER''», «''iCarly''», «''Nip/Tuck''», «''My Name Is Earl''» и «*NCIS*» սերիալներում։

2009-2020 թվականներին Ռոդրիգեսը խաղացել է Մենի Դելգադոյի դերը «Ամերիկյան ընտանիք» կատակերգական սերիալում։ 2010 թվականին այս դերը Ռոդրիգեսին բերել է «Լավագույն երիտասարդ հեռուստատեսային դերասան» մրցանակ (Արիել Ուինթերի և Նոլան Գոլդի հետ համատեղ)։ Բացի այդ, շոուի դերասանական կազմի հետ միասին նա արժանացել է *Screen Actors Guild Award* մրցանակի չորս մրցանակների՝ «Կատակերգական սերիալի լավագույն դերասանական կազմ» անվանակարգում։

Ռիկո Ռոդրիգեսը գրել է «Reel Life Lessons…So Far» գիրքը, որը թողարկվել է 2012 թվականի նոյեմբերին։

## Անձնական կյանք
Ռոդրիգեսը «Հյուստոն Ռոքեթս» բասկետբոլային ակումբի մոլի երկրպագու է։

2017 թվականի մարտի 12-ին Ռոդրիգեսի հայրը՝ Ռոյը, մահացել է 52 տարեկան հասակում։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կլոդին Գեյ

**Կլոդին Գեյ (****,** ), քաղաքագետ և Հարվարդի աֆրիկյան և աֆրոամերիկյան ուսումնասիրությունների պետական կառավարման պրոֆեսոր, Հարվարդի Էջերլի ընտանիքի Արվեստների և գիտությունների ֆակուլտետի դեկան և Միջին Արևմուտքի քաղաքագետների ասոցիացիայի  փոխնախագահ։

Նրա հետազոտությունները և դասավանդումը կենտրոնանում են ամերիկյան քաղաքական վարքագծի և փոքրամասնությունների քաղաքականության վրա, և թե ինչպես են կյանքի քաղաքական, սոցիալական և տնտեսական միջավայրերը ձևավորում սովորական մարդկանց ընտրությունը։

2022 թվականի դեկտեմբերի 15-ին Հարվարդի համալսարանը հրապարակել է հայտարարություն՝ ներկայացնելով Կլոդին Գեյին որպես համալսարանի հաջորդ և երեսուներորդ նախագահ։ Նա սկսեց իր պաշտոնավարումը 2023 թվականի հուլիսի 1-ին՝ դառնալով համալսարանի պատմության մեջ առաջին սևամորթ նախագահը։ 2024 թվականի հունվարի 2-ին Գեյը հրաժարական է տվել։

## Կենսագրություն և կրթություն
Կլոդին Գեյը ծնվել է 1970 թվականի օգոստոսի 4-ին և մեծացել է Հաիթիի ներգաղթյալների ընտանիքում, ովքեր հաստատվել են ԱՄՆ-ում։ Նրա ծնողները ծանոթացել են որպես ուսանող ժամանակ։ Գեյը զարմիկ ունի՝ գրողը՝ Ռոքսանա Գեյը։

Գայը իր մանկության մեծ մասն անցկացրել է Նյու Յորքում, նախքան ընտանիքի հետ Սաուդյան Արաբիա տեղափոխվելը, որտեղ նրա հայրն աշխատում էր ԱՄՆ բանակի ինժեներների կորպուսում, իսկ մայրը՝ որպես բուժքույր։

Գեյը կրթություն է ստացել Էքսեթերի Ֆիլիփսի ակադեմիայում, այնուհետև իրեն նվիրել է տնտեսագիտություն ուսումնասիրելուն Սթենֆորդի համալսարանում, որտեղ 1992 թվականին ստացել է Աննա Լաուրա Մայերսի մրցանակը տնտեսագիտության լավագույն բակալավրիատի ատենախոսության համար։ 1998 թվականին Գեյը Հարվարդի համալսարանից ստացել է պետական դոկտորի կոչում և արժանացավ Թոփպանի մրցանակի՝ քաղաքագիտության լավագույն ատենախոսության համար։

## Կարիերա
2022 թվականի դեկտեմբերի 15-ին Կլոդին Գեյն ընտրվել է Հարվարդի համալսարանի երեսուներորդ նախագահը՝ դառնալով համալսարանի պատմության մեջ առաջին սևամորթ նախագահը։ Նրա լիազորություններն ուժի մեջ են մտել 2023 թվականի հուլիսի 1-ին, ԱՄՆ Գերագույն դատարանի որոշումից անմիջապես հետո, թե արդյոք Հարվարդի համալսարանը և Հյուսիսային Կարոլինայի համալսարանը սահմանադրորեն են գործել ուսանողների ընտրության պրակտիկայում՝ ի թիվս այլ ընտրության չափանիշների՝ առանց հենվելու ռասայի վրա։

Համասի կողմից Իսրայելին հարձակվելուց հետո 2023 թվականի հոկտեմբերին Գեյը քննադատության է ենթարկվել բազմաթիվ մարդկանց կողմից, այդ թվում՝ Հարվարդի նախկին նախագահ Լարի Սամերսի կողմից, հարձակումները բավարար չդատապարտելու համար։ Այնուհետև Կոնգրեսի լսումների ժամանակ նրան Հարվարդի շրջանավարտ Էլիզա Ստեֆանիկը հարցաքննել է Գեյին հակասեմական ցույցերը որպես հետապնդում դասակարգել չկարողանալու առնչությամբ։

2023 թվականին Գեյին մեղադրել են գիտական աշխատանքում գրագողության մեջ։

## Անձնական կյանք
Կլոդին Գեյն ամուսնացած է Սթենֆորդի Առողջապահության հետազոտությունների և քաղաքականության դեպարտամենտի տեղեկատվական համակարգերի վերլուծաբան Քրիստոֆեր Աֆենդուլիսի հետ։ Նրանք ունեն որդի։

## Ծանոթագրություններ

Կատեգորիա:Ամերիկացի կին գիտնականներ
Կատեգորիա:Ամերիկացի քաղաքագետներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Նյու Յորք քաղաքում ծնվածներ
Կատեգորիա:Սթենֆորդի համալսարանի շրջանավարտներ
Գլոբբինգ

**Գլոբբինգ (Globbing, Global Shipping Inc.)**, միջազգային գնումների հարթակ, որը հնարավորություն է տալիս գնումներ կատարել արտասահմանյան խանութներից և դրանք ստանալ Հայաստանում։ Հիմնադրվելով 2015 թվականին։ Ունի 150-ից ավել աշխատակից, պահեստներ տասը երկրներում (ԱՄՆ, Մեծ Բրիտանիա, Չինաստան, ԱՄԷ, Հունաստան, Գերմանիա, Իտալիա, Ռուսաստան, Իսպանիա, Կորեա), գլխամաս ու մասնաճյուղեր Հայաստանում և ամենամեծ լոքերների ցանը(մոտ՝ 140 լոքեր և 3800 պահատուփ)։

Ունի 1 միլիոնից ավել գրանցված օգտատեր և մինչ օրս առաքել է 13 միլիոնից ավել ծանրոց։

## Զարգացում
Հայտնի Ask.com-ը և Insider.com-ը ընկերությանը համեմատել են «Ամազոն»-ի հետ՝ ներկայացնելով, թե ինչով է հայկական ընկերությունը գերազանցում «Ամազոն»-ին։

Հեղինակավոր կայքերը, մասնավորապես, անդրադարձել են Կովկասում էլեկտրոնային առևտրի ոլորտի զարգացմանը՝ նկատելով, որ կորոնավիրուսային համավարակի հետևանքով, այդ տարի գնորդներն առցանց գնումների վրա ծախսել են մոտ 900 մլրդ դոլարով ավելի, քան նախորդ երկու տարիներին։

2022 թվականի «սև ուրբաթի» օրերին Globbing-ի միջոցով կատարվել է 280,000-ից ավելի գնում, որից 100,000-ը՝ Հայաստանից։

Ընկերությունը 2023 թ.-ի ընթացքում կարողացել է ապահովել օրական 18940 ծանրոց հանձնելու հնարավորություն, «սև ուրբաթ»-ի ժամանակ գրանցել է գնումների 37% աճ, իսկ պահեստ առաքված ծանրոցների գրանցումը տևել է մոտ 4 ժամ։

## Ծանոթագրություններ